इंडिया गेट पर शहीदों की प्रतिमा लगाने को जयहिंद मंच का दिल्ली कूच 22 को
भिवानी | जयहिंद मंच शहीदी दिवस पर आजादी के परवाने नेताजी सुभाष चंद्र बोस, शहीद आजम भगत सिंह और चंद्रशेखर आजाद अन्य अमर बलिदानियों को शहीद का दर्जा दिलवाने के लिए और उनकी प्रतिमाओं को इंडिया गेट पर लगाने के लिए 22 मार्च को मुंढाल से तिरंगा यात्रा शुरू करेगी। यह टीम प्रदेश के पांच जिलों से होती हुई 23 मार्च को दिल्ली पहुंचेगी। यह जानकारी मंच के राष्ट्रीय अध्यक्ष सुरेश शर्मा और कश्मीर के लाल चौक पर तिरंगा फहराने वाले जय हिंद मंच के राष्ट्रीय महासचिव नवीन जयहिंद ने दी। उन्होंने बताया कि तिरंगा यात्रा 22 मार्च मुंढाल से शुरू हो कर हांसी, मिरान, कुंगड़, बवानी खेड़ा, प्रेमनगर, भिवानी, हालुवास, नीमड़ीवाली, दादरी सांजरवास, कलानौर, खरक, रोहतक, सांपला, बहादुरगढ़, नांगलोई होती हुई 23 को दिल्ली पहुंचेगी।
hin_Deva hin_Deva